burgasdotpro/wikipedia huggingface dataset:
Milan Pažítka

 
Milan Pažítka (* 25. september 1969, ČSSR) je bývalý slovenský hokejista. Hrával na pozícii útočníka. Je odchovancom klubu Spartak ZŤS Dubnica nad Váhom.
Klubový hokej.
Milan Pažítka začínal s hokejom v klube Spartak ZŤS Dubnica nad Váhom. Práve v tomto klube dostal prvý raz príležitosť medzi mužmi už ako 18 ročný v sezóne 1987/88 v 1. SNHL. V lige získal s mužstvom bronzové medaily. V nasledujúcej sezóne nastupoval v rovnakej lige za vojenský klub TJ Slovan OSCR Topoľčany. V tejto sezóne nastúpil aj k 4 stretnutiam v ČSHL za klub Dukla Trenčín. V nasledujúcej sezóne sa vrátil do Dubnice nad Váhom a s klubom opätovne získal v lige bronzové medaily.
Pred sezónou 1990/91 sa stal hráčom Slovana Bratislava, kde pôsobil dve sezóny. Po týchto dvoch sezónach sa vrátil do klubu Capeh Dubnica nad Váhom. V sezóne 1993/94 bol vo víťaznom tíme HK Spartak Dubnica nad Váhom, ktorý si vybojoval historický prvý krát postup do Extraligy. V Extralige odohral za klub z Dubnice nad Váhom následné tri sezóny. V tej tretej, ktorou bola sezóna 1996/97 klub zostúpil do 1. hokejovej ligy SR. V nej už, ale Milan Pažítka za HK Spartak Dubnicu nad Váhom nehrával. Zmluvu podpísal s nemeckým klubom EV Ravensburg hrajúci v 2. lige skupine juh. Po sezóne sa vrátil naspäť do Dubnice nad Váhom. Klub vyhral po 20. kolách 1. hokejovú ligu a spoločne s tímom HK ŠKP Žilina, ktorý skončil na druhom mieste postúpili do Extraligy, kde hrali barážovú skupinu, kde hrali z Extraligy kluby HK ŠKP Poprad, HK VTJ Spišská Nová Ves, ŠK Iskra Banská Bystrica, HC Martimex ZŤS Martin, MHC Nitra a HK VTJ Farmakol Prešov. Extraligovú účasť v nasledujúcej sezóne si uhájili kluby HK ŠKP Poprad a HK VTJ Spišská Nová Ves. Ostatné kluby zostúpili do 1. hokejovej ligy SR. Klub HK Spartak Dubnica nad Váhom skončil na poslednom 8. mieste.
V sezóne 1999/00 sa stal hráčom klubu HC Martimex ZŤS Martin. S tímom získal zlatú medailu za víťazstvo v 1. hokejovej lige SR. V Extralige už, ale za klub z Martina nehral. Od novej sezóny sa stal hráčom holandského klubu Ruijters Eaters Geleen, kde odohral nasledujúce dve sezóny.
V sezóne 2003/04 bol hráčom belgického klubu Hyc Herentals. Nasledujúcu sezónu odohral v Belgicku v klube White Caps Turnhout. Po sezóne ukončil aktívnu činnosť. Po ukončení aktívnej činnosti sa dal na trénerskú dráhu.
V sezóne 2008/09 pôsobil v Belgicku ako hlavný tréner klubu Chiefs Leuven. Od sezóny 2011/12 sa stal asistentom trénera v českom klube HC Brumov-Bylnice, ktorý pôsobí v krajskom prebore. V tejto sezóne si aj zahral v 12 zápasoch. V sezóne 2011/12 si zahral klub vo finále proti tímu HC Uherský Brod v ktorom prehrali 3:1 na zápasy. Ako tréner pôsobí v tomto klube ďalších 5 sezón.
V sezóne 2017/18 sa stal asistentom trénera Ernesta Bokroša pri Slovenskej reprezentácii do 20 rokov. Pri juniorskej reprezentácii pôsobil 2 sezóny.
Osobné úspechy.
"Sezóna 2011/12"
Poltava (mesto)

Poltava (; ) je mesto na Ukrajine, dopravná križovatka, správne stredisko Poltavského rajónu a Poltavskej oblasti. Mesto leží na rieke Vorskla v severno-východnej časti krajiny. Má rozlohu a 292 469 obyvateľov (2016). Križovatka na železničnej trati Kyjev – Charkov.
Dejiny.
Bolo založené koncom 9. storočia na rieke Ltava (teraz zaniknutá). 27. júna 1709 došlo pri meste k bitke medzi ruským vojskom Petra I. a švédskymi vojskami Karola XII., pri ktorej boli Švédi porazení.
Počas druhej svetovej vojny obsadili 18. septembra 1941 mesto Nemci. Počas okupácie nacisti zavraždili alebo deportovali okolo 18 000 obyvateľov mesta. Po priblížení frontu na jeseň 1943 Nemci mesto opevnili a tvrdo bránili. Ťažké boje si vyžiadali veľké obete na oboch stranách. Nemci z mesta ustúpili až v dôsledku hrozby obkľúčenia silami 5. gardovej a 53. armády, ktoré postupovali severne a južne od mesta.
V meste pôsobili N. V. Gogoľ a T. H. Ševčenko.
Pustý kopec u Konic

Pustý kopec u Konic je prírodná pamiatka ev. č. 351 neďaleko obce Nový Šaldorf v okrese Znojmo v nadmorskej výške 250 – 264 metrov. Oblasť spravuje AOPK ČR.
Ochrana.
Predmetom ochrany sú acidofilné a úzkolisté suché trávniky a granodioritové odkryvy so skalnou vegetáciou s výskytom rastlín, ako sú kosatec nízky "(Iris pumila)", poniklec veľkokvetý "(Pulsatilla grandis)", krivec český "(Gagea bohemica)", kavyľ pôvabný "(Stipa pulcherrima)", divozel tmavočervený "(Verbascum phoeniceum)" a živočíchov ako jašterica zelená "(Lacerta viridis)" a ďalších významných a vzácnych druhov vrátane zvlášť chránených.
Aristión z Parosu

Aristión () bol grécky sochár v 6. storočí pred Kr.
Aristión pochádzal z ostrova Paros. Činný bol približne v rokoch 550 až 520 pred Kr. Známy je zo signatúr z podstavcov sôch.
Staroveké písomné správy o sochárovi Aristiónovi chýbajú (zrejme sa stratili). V rokoch 1839 a 1858 sa však v Aténach našli tri fragmenty náhrobného podstavca "Antilocha" so signatúrou sochára Aristióna. Onedlho bol v aténskom cintoríne "Kerameikos" objavený ďalší podstavec sochy s jeho podpisom, venovaný zosnulej menom "Xenofanté". 
Francúzsky filológ Michel Fourmont, ktorý v rokoch 1729 - 1730 navštívil Grécko, opísal blok mramoru (časť podstavca) s nápisom objaveného v kostole Panagia (Panny Márie) v Merende. Nápis bol nečitateľný, ale dal sa čiastočne zrekonštruovať. V roku 1968 podstavec umiestnili do epigrafického múzea v Aténach. O štyri roky neskôr, grécky archeológ Efthymios Mastrokostas počas výkopávok v archeologickej lokalite starobylej územnej jednotky (obcí, démos) Myrrhinous narazil na jedinečný nález dvoch sôch - mladého muža kúra a dievčaťa kory zvanej Frasikleia (socha mala zvyšky polychromie, na základe ktorej sa mohla neskôr zhotoviť rekonštrukcia jej pôvodného vzhľadu) s časťou podstavca, ktorý, ako sa ukázalo, bol kompatibilný s podstavcom z Merandy (po ich spojení sa už dal nápis oživiť).
Nápis na podstavci v iónskej attičtine (jazykovo najbohatší dialekt starej gréčtiny), datovaný do roku 540 pred Kr., je náhrobným epigramom venovaným dievčine Frasikleii:
 
V 6. storočí pred Kr. existovali dva hlavné typy mramorových sôch: stojaci nahý muž (kúros, mn. č. kúroi) a stojace oblečené alebo zahalené dievča (koré, mn. č. korai). Predovšetkým korai boli venované do chrámov ako obetné dary (niekedy ako znázornenie bohyne), a niektoré slúžili ako náhrobky v cintorínoch (ako v tomto prípade). Pôvodné grécke sochy boli bohato a pestro pomaľované. Postupujúcim časom ich polychrómia zmizla, mramor vybledol a dostal patinu, bronz stratil lesk a zoxidoval do zelena. Nám je tento vzhľad samozrejmý, ale antický Grék by ho celkom určite považoval za neestetický.
Podľa niektorých odborníkov náhrobná stéla hoplitu Aristióna, vytvorená sochárom Aristoklom stála pôvodne na hrobe Aristióna z Paru. Je 2,40 m vysoká. Sochárovi sa podarilo veľmi zručne zachytiť siluetu bojovníka. Datujú ju približne do roku 510 pred Kr.
Kulík morský

Kulík morský (lat. "Charadrius alexandrinus") je druh z čeľade kulíkovité. Patrí medzi kozmopolitné druhy, obýva hlavne morské pobrežia, vo vnútrozemí je zriedkavý, žije na slaniskách. Podľa Medzinárodnej únie na ochranu prírody a prírodných zdrojov kulík morský patrí medzi najmenej ohrozené druhy, trend celkovej populácie je klesajúci, pre Európsku populáciu je odhadovaná rýchlosť poklesu 25% behom troch generácií (15 rokov).
Výskyt a stav na Slovensku.
Na Slovensku sa vyskytuje veľmi vzácne, najmä na východnom Slovensku, kde bolo v roku 1993 zistené neúspešné hniezdenie. Najbližšie hniezdi v Maďarsku. Na západnom Slovensku bol pozorovaný koncom septembra 2017 na Vodnom diele Gabčíkovo. 
Odhadovaný počet hniezdiacich párov je 0 - 1. Je to novohniezdiaci druh. Ekosozologický status v roku 1995 "I" - nezaradený. V roku 1998 "DD" - druh, o ktorom sú údaje nedostatočné. V roku 2001 "DD" - údajovo nedostatočný. V roku 2014 NA - (regionálne) nepríslušný. Kulík morský je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. 
Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "D" - ustupujúci druh. 
Ochrana.
Je zákonom chránený, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Million Reasons

Million Reasons je druhý singel z piateho štúdiového albumu "Joanne" americkej speváčky Lady Gaga, ktorý vyšiel 8. novembra 2016. Pieseň bola najprv vydaná ako promo singel, ale neskôr bolo rozhodnuté, že sa stane oficiálne druhým singlom miesto pôvodne zvolenej piesne „A-Yo“. Na skladbe spolupracovala Gaga s americkou country speváčkou a skladateľkou Hillary Lindsey, anglickým hudobníkom Markom Ronsonom a Michaelom Tuckerom, ktorý je známejší pod pseudonymom BloodPop.
Basketbal na Panamerických hrách 1951

Basketbal na Panamerických hrách 1951 bol basketbalový turnaj v rámci multišportového podujatia Panamerických hier 1951. Konal sa v Buenos Aires, v Argentíne v dňoch od 24. februára8. marca 1951, za účasti 10 mužských tímov. Basketbal mal na hrách premiéru, organizoval sa iba rok po prvých majstrovstvách sveta. Zápasy sa odohrali v aréne Luna Park.
Podujatie sa uskutočnilo iba v mužskej kategórii. Zvíťazilo na ňom družstvo , ktoré vyhralo vo všetkých stretnutiach a vo finálovej skupine sa umiestnilo pred domácou a .
Epifanius zo Salamis

Epifanius zo Salamis (iné mená: Epifánius zo Salaminy; ; * cca 315 – † 403) bol biskup v cyperskom meste Salamina (, ).
Život.
Epifánius pochádzal z mesta Eleutheropolis (dnes: Bet Guvrin, Izrael). Niektoré pramene dokonca uvádzajú, že bol židovského pôvodu, no chýbajú o tom priame a hodnoverné dôkazy. V mladosti strávil istý čas medzi egyptskými mníchmi. Neskôr bol vysvätený za kňaza a okolo roku 335 založil v blízkosti Eleutheropolisu kláštor, v čele ktorého potom stál nasledujúcich 30 rokov.
V roku 367 ho zvolili za biskupa v cyperskom meste Salamina (Constantia). Aj tu bol veľkým podporovateľom mníšstva.
Epifánius pokladal alexandrijského teológa Origena (* 185† 253) za pôvodcu všetkých heréz, vrátane arianizmu, a tak proti nemu bojoval „"všetkými jazykmi sveta"“, ako neskôr poznamenal historik Rufinus. Epifánius totiž ovládal gréčtinu, sýrčinu, hebrejčinu, koptčinu a latinčinu.
V tzv. "prvom spore o Origena" zohral Epifánius významnú úlohu. V roku 378 sa zúčastnil na synode v Antiochii a v roku 382 na synode v Ríme. V roku 394 prišiel do Jeruzalema a v Chráme Božieho hrobu predniesol kázeň proti Origenovej náuke. Z toho istého roku pochádza aj list, v ktorom Epifánius pojednáva o Origenových omyloch a obhajuje v ňom napr. aj názor o reálnej existencii biblického raja.
V diele "Ancoratus" sa Epifánius o. i. venoval geografii štyroch riek, ktoré (podľa biblického textu) vytekali z raja. Napríklad o rieke Gihon napísal, že sa vlastne jedná o dnešný Níl, vyteká z raja smerom k Etiópii a Egyptu a nakoniec ústi do Stredozemného mora.
Epifánius bojoval s Origenovou náukou a jej prívržencami až do konca svojho života. V roku 402 na podnet Teofila Alexandrijského pricestoval Epifánius do Konštantínopolu. Pustil sa do konfrontácie s konštantínopolským arcibiskupom Jánom Zlatoústym, pretože ho podozrieval, že sympatizuje s Origenovou teológiou. Bolo totiž známe, že Ján krátko predtým poskytol azyl Origenovým prívržencom. Jeho snaha však bola nakoniec márna.
Epifánius zomrel v roku 403 počas spiatočnej cesty z Konštantínopolu.
Dielo.
Za Epifániovo najranejšie dielo sa považuje spis "Ancoratus" („Pevne zakotvený“) z roku 374. Predstavuje polemiku s Origenom a arianizmom.
Najznámejším dielom Epifánia zo Salaminy je "Panarion" („"Domáca lekáreň"“ proti dobovým herézam; známe aj pod názvom "Adversus haereses" alebo "Haereses"). Napísané bolo zrejme medzi rokmi 374 až 377. Obsahuje rozbor a argumenty proti 80 heretickým náukám, pričom Epifánius k nim zaradil aj niektoré myšlienky nekresťanských filozofických škôl (napr. stoicizmus) a náboženských smerov (napr. saduceji).
V roku 382 napísal knihu o biblických mierach a váhach ("De mensuris et ponderibus").
Islay (ostrov)

Islay (, ) je najjužnejší ostrov v súostroví Vnútorné Hebridy v Atlantickom oceáne. Pre svoju relatívnu úrodnosť je známy aj ako "kráľovná Hebríd". Leží asi 27 kilometrov na západ od pobrežia Škótska, v bezprostrednej blízkosti ostrova Jura (oddeľuje ich prieliv Sound of Islay) a asi 40 kilometrov na sever od Írska. Islay je 5. najväčší škótsky ostrov a siedmy najväčší ostrov v okolí ostrova Veľká Británia.
Podľa sčítania v roku 2011 na ostrove žije 3 228 obyvateľov, čo je mierny pokles oproti sčítaniu v roku 2001, kedy tu žilo 3 457 obyvateľov. V lete sa na ostrove zdržiava množstvo turistov. Asi štvrtina obyvateľov ostrova (okolo 800) žije v hlavnom sídle ostrova, v Bowmore. Hlavný prístav ostrova Port Ellen má tiež asi 800 obyvateľov.
Hlavné ekonomické aktivity na ostrove sú popri cestovnom ruchu pálenie whisky, rybolov, poľnohospodárstvo a prílivové elektrárne. Podnebie ostrova je mierne oceánske. Ostrov Islay patrí do administratívnej oblasti "Argyll and Bute".
Geografia.
Ostrov má rozlohu , je asi dlhý a široký. Na severe a na juhu sa do ostrova hlboko zarezávajú zálivy Loch Gruinart a Loch Indaal. Najvyšší vrch ostrova, Beinn Bheigeir, dosahuje výšku Ostrov je spojený trajektami so škótskou pevninou, najlepšie spojenie má so sídlom Kennacraig.
Pálenie whisky.
Islay je jednou z piatich oblastí v Škótsku, ktoré sú chránené zákonom. Na ostrove dnes funguje deväť páleníc (Laphroaig, Lagavulin, Ardbeg, Kilchoman, Bowmore, Bruichladdich, Bunnahabhain, Caol Ila a Ardnahoe) a po poľnohospodárstve je to najväčší zamestnávateľ na ostrove. Najstaršia zmienka o úradne registrovanej pálenici pochádza z roku 1779 a istú dobu bolo na ostrove aktívnych 23 páleníc.
Islay

Islay môže byť:
Hnedý podtrpaslík

Hnedý podtrpaslík alebo hnedý trpaslík s hmotnosťou planéty je astronomický objekt vytvorený rovnakým spôsobom ako hviezdy a hnedí trpaslíci (t.j. prostredníctvom kolapsu oblaku plynu), ale ktorý má hmotnosť pod limitom termojadrovej fúzie deutéria (asi 13 hmotností Jupitera). Niektorí výskumníci ich nazývajú ako "voľne plávajúce planéty", zatiaľ čo iní ako "hnedí trpaslíci s hmotnosťou planéty".
Hoci sú hnedí podtrpaslíci tvorení podobným priebehom ako klasické hviezdy (zrútením plynového mraku), nepanuje doteraz medzi astronómami zhoda, či má byť proces formácie braný do úvahy pri klasifikácii objektu ako planéty. Voľne plávajúci hnedí podtrpaslíci môžu byť pozorovaním nerozoznateľní od túlavých planét, ktoré sa síce pôvodne vytvorili okolo hviezdy, boli však vyplavené zo svojej obežnej dráhy, a hnedých podtrpaslíkov tvorených voľne vo hviezdokopách, len dodatočne zachytených na obežnú dráhu okolo nejakej hviezdy. Pracovná skupina IAU na WGESP predniesla definíciu tohto termínu, ako voľne plávajúce teleso nachádzajúce sa v mladých hviezdokopách pod dolnou hmotnosťou hranice hnedých trpaslíkov.
Túlavá planéta

Túlavá planéta (alebo medzihviezdna planéta alebo nomádska planéta) je vesmírny objekt veľkosti planéty, ktorý neobieha okolo žiadnej hviezdy.
Telesá tohto typu sú objavované od 90. rokov 20. storočia.
Vydávajú len veľmi málo svetla a preto sa dajú súčasnými ďalekohľadmi len ťažko pozorovať. Niektoré by mohli mať atmosféru podobne ako Jupiter a vďaka silnému skleníkovému efektu by mohli byť dosť teplé na to, aby na nich existoval život.
V našej galaxii by mohlo byť túlavých planét asi dvojnásobne viac, než normálnych žiarivých hviezd.
Blízkymi príbuznými túlavých planét sú hnedí trpaslíci, telesá na pomedzí medzi hviezdou a planétou. Môžu sa tiež pohybovať kozmickým priestorom bez gravitačnej väzby na niektorú hviezdu, ale na rozdiel od planét v nich prebieha termonukleárna fúzia.
Vznik túlavých planét.
Túlavé planéty mohli podľa súčasných teórií vzniknúť dvoma spôsobmi:
Protoplanetárna hmlovina

Protoplanetárna hmlovina (PPM) je astronomický objekt, ktorý je krátkodobou fázou hviezdneho vývoja medzi neskorou asymptotickoou vetvou obrov (LAGB) a následnou planetárnou hmlovinou. PPM silne vyžaruje infračervené žiarenie, podobá sa na reflexnú hmlovinu. Vo vývojovom cykle hviezd strednej veľkosti (1-8 hmotností Slnka) je ich predposlednou fázou, v ktorej dosahuje hviezda vysoký jas. Vzhľadom ku krátkej dobe existencie poznáme v našej Galaxii len niekoľko stoviek takýchto objektov. Patrí medzi ne napríklad IRAS 13208-6020 alebo IRAS 20068 + 4051.
Bokova globula

Bokova globula je hustý oblak kozmického prachu a plynu, v ktorom sa niekedy formujú hviezdy. Boli nájdené v oblastiach H II a zvyčajne majú hmotnosť medzi 2 až 50 Sĺnk a zhruba jeden svetelný rok v priemere. Obsahujú molekulárny vodík (H2), oxidy uhlíka a hélium, okolo 1% hmotnosti tvoria kremičitany vo forme prachu. Bokova globula sa najčastejšie tvorí vo formujúcich sa dvoj- a viachviezdnych systémoch.
Globuly boli prvýkrát pozorované astronómom Bartom Bokom v 40. rokoch. V článku publikovanom v roku 1947 predpokladal, že tieto mraky sú "podobné hmyzu kokónov ", ktoré podstúpili gravitačný kolaps pri tvorbe novej hviezdy, z ktorých hviezdy a hviezdokopy vznikli. 
Sú stále predmetom intenzívneho výskumu. Známe je, že sú jedny z najchladnejších objektov vo vesmíre, ich štruktúra a hustota zostáva trochu tajomstvom. Doteraz používané metódy sa spoliehali na hustotu stĺpcov odvodenú z blízkeho infračerveného zániku a dokonca aj počítanie hviezd v snahe ďalej skúmať tieto objekty.
LG G6

LG G6 je hi-end androidový smartfón, ktorý vyrába spoločnosť LG Electronics. Predstavený bol 26. februára 2017 na Mobile World Congress 2017 v Barcelone s predpokladaným uvedením v marci 2017.
Obsahuje IPS LCD kapacitný dotykový displej s netypickým pomerom strán 18:9 alebo 2:1 s rozlíšením 1440 x 2880 bodov s bodovou hustotou 564 a operačný systém Android 7.0 Nougat.
Poháňa ho čipset Qualcomm MSM8996 Snapdragon 821 s procesorom Quad-core (2x2,35 GHz Kryo &amp; 2x1,6 GHz Kryo) a grafický procesor Adreno 530. Kapacita úložiska je 32 alebo 64 GB, rozšíriteľná microSD kartou do 256 GB a pamäť RAM je 4 GB. 
Primárny fotoaparát je duálny s rozlíšením 13 MP, sekundárny má rozlíšenie 5 MP.
Batéria je neodnímateľná typu Li-Ion s kapacitou 3300 mAh.
Výrovické kopce

Výrovické kopce je prírodná pamiatka ev. č. 5855 neďaleko obce Výrovice v okrese Znojmo v nadmorskej výške 220 - 296 metrov. Oblasť spravuje AOPK ČR.
Ochrana.
Predmetom ochrany sú poloprirodzené suché trávniky a fácie krovín na vápnitých podložiach a skalná vegetácia s výskytom vstavača obyčajného "(Anacamptis morio)", ponikleca veľkokvetého "(Pulsatilla grandis)", krivca českého "(Gagea bohemica)" a ďalších významných a vzácnych druhov rastlín a živočíchov vrátane zvlášť chránených .
Irish Singles Chart

Irish Singles Chart () je štandard, podľa ktorého sa v írskom hudobnom priemysle hodnotí rebríček popularity oficiálne vydaných hudobných singlov. Prvýkrát bol tento rebríček zverejnený 1. októbra 1962. V súčasnosti sa pri tomto rebríčku využíva britská metodológia prieskumu trhu, ktorá pod názvom Chart-Track vznikla v roku 1996. Single sú írskou asociáciou hudobného priemyslu (IRMA) hodnotené na týždennej báze. Umiestnenie v rebríčku je založené na počte predaných nosičov. Čísla z predaja sú zostavené z každý deň elektronicky nasnímaných maloobchodných dát, ktoré sú prepojené v systémoch ich elektronických pokladní. Rebríčky ich obchodných výsledkov poskytujú všetci hlavní a viac ako štyridsiati nezávislí hudobní predajcovia, čím je dosiahnuté viac ako 80% pokrytie hudobného trhu. Výsledky predaja, Irish Singles Chart, sú pravidelne zverejňované v piatok večer. Logicky teda ide o uzávierky predaja od piatku rána predošlého týždňa do posledného štvrtkového večera.
Ve Žlebě

Ve Žlebě je prírodná pamiatka ev. č. 5860 neďaleko obce Dolní Dubňany v okrese Znojmo v nadmorskej výške 337361 metrov. Oblasť spravuje AOPK ČR.
Ochrana.
Predmetom ochrany sú úzkolisté suché trávniky s výskytom ponikleca lúčneho "(Pulsatilla pratensis subsp. bohemica)", ponikleca veľkokvetého "(Pulsatilla grandis)", krivca českého "(Gagea bohemica)" a ďalších významných a vzácnych druhov rastlín a živočíchov vrátane zvlášť chránených.
Teodor Lektor

Teodor Lektor (; * ?† pred rokom 550) bol byzantský neskoroantický cirkevný historik. Ako už napovedá jeho meno, bol lektorom v konštantínopolskom chráme Hagia Sofia.
Jeho, pôvodne v gréčtine napísané, dielo Τριμερὴς Ἱστορία () je kompilátom cirkevnohistorických spisov Sokrata Scholastika, Sozomena a Teodoreta z Kýru. Predstavuje kroniku udalostí od čias panovania cisára Konštantína I. (* 272† 337) po Theodosia II. (* 401† 450).
Teodor Lektor je tiež autorom diela Ἐκκλησιαστικὴ Ἱστορία (). Opisuje v ňom udalosti od smrti cisára Theodosia II. do začiatku vlády cisára Justína I. v roku 518. Predpokladá sa, že tento spis vznikol ešte pred rokom 543. Kompletný text sa však nezachoval, známe sú len niektoré jeho fragmenty v spisoch napr. Jána Damascénskeho alebo v aktoch Druhého nicejského koncilu.
Jan Křtitel Vaňhal

Jan Křtitel Vaňhal (iné mená: Johann Baptist Wanhal či dokonca van Hall, v slovenčine niekedy aj Ján Krstiteľ Vaňhal;* 12. máj 1739, Nechanice† 20. august 1813, Viedeň) bol český hudobný skladateľ druhej polovice 18. storočia.
Život.
Ján Krstiteľ Vaňhal sa narodil v rodine kolára Jána Vaňhala a už od raného detstva prejavoval hudobné nadanie. Prvé hudobné vzdelanie mu poskytol dedinský učiteľ a organista Kozák v Maršove. Potom sa vzdelával pod vedením nechanického učiteľa Antonína Erbana v hre na husle, klavír, organ a v speve.
V 18 rokoch nastúpil ako organista do zámockého kostola v Opočne a neskôr prešiel do Hněvčevse ako organista a riaditeľ kúru. V roku 1760 sa o jeho nadanie dozvedela majiteľka panstva Nechanice grófka Schafgotschová a vzala ho do Viedne, kde mu umožnila štúdium u popredných hudobných pedagógov tej doby. Kompozíciu ho tu učil Karl Ditters von Dittersdorf. Vaňhal sa počas piatich rokov stal jedným zo známych hudobníkov Viedne. Získal si obľubu vo šľachtických kruhoch a podarilo sa mu tiež vykúpiť z poddanstva.
Baron Riesch mu roku 1869 umožnil dvojročný študijný pobyt v Taliansku. V Benátkach spoznal Christopha Willibalda Glucka. V Ríme skomponoval dve opery na libretá Pietra Metastasia ("Il Triomf di Clelia", "Demoofonte"), ktoré tam tiež boli vykonané. Po návšteve ďalších talianskych miest (Bologna, Ferrara, Florencia, Neapol) sa v roku 1771 vrátil do Viedne.
Po návrate mu Baron Riesch vyjednal miesto kapelníka v Drážďanoch. Vaňhal však ponuku odmietol. Zápasil v tom čase s duševnou chorobou. Psychickú rovnováhu potom hľadal okrem iných miest na statkoch grófa Erdödyho vo Varaždine (ktorý dnes leží na území Chorvátska). Pre Varaždin skomponoval oratórium "Umučenie Pána". Do Viedne sa znovu vrátil až roku 1780. Získal si známosť ako symfonik aj ako skladateľ chrámovej a komornej hudby. Stal sa tiež členom prestížneho sláčikového kvarteta v zložení Karl Ditters von Dittersdorfprvé husle, Joseph Haydndruhé husle, Wolfgang Amadeus Mozartviola a Vaňhalviolončelo.
V závere života vyučoval hudbu a stal sa vyhľadávaným klavírnym pedagógom. Jeho klavírne skladby patria dodnes medzi dobrý pedagogický materiál. Ďalej komponoval, avšak jeho dielo bolo zatienené dielom slávnejších spoluhráčov z kvarteta. Niektoré jeho práce boli týmto slávnejším kolegom tiež pripisované. Vaňhal tak trpel pocitmi menejcennosti a tiež ďalšími návalmi svojej duševnej choroby, v ktorých rad svojich prác zničil.
Jeho dielo upadlo po jeho smrti v zabudnutie. Začalo byť objavované znovu v 20. storočí, kedy počnúc rokom 1971 boli v Nechaniciach založené "Vaňhalovy Nechanice"cyklus koncertov vážnej hudby. Po niekoľkých rokoch však táto tradícia zanikla. Na mieste, kde stával Vaňhalov rodný dom, bola odhalená v roku 1998 pamätná doska.
Vaňhal napísal za svojho života 73 symfónií a viac ako 100 sláčikových kvartet, 58 omší a množstvo ďalších hudobných skladieb, z ktorých sú obzvlášť cenené inštrumentálne koncerty (flautový, violový, organový).
Briceni

Briceni môže byť:
Cahul

Cahul môže byť:
Sozomenus

Sozomenus (iné mená: Salamanés Hermeias Sózomenos, Sózomen; ; * ?† cca 450) bol významný neskoroantický cirkevný historik.
Život.
Sózomenos pochádzal z mesta Gaza, ktoré bolo vtedy súčasťou Východorímskej ríše. Vyrastal v ortodoxnej kresťanskej rodine, študoval právo, zaujímal sa však aj o mníšsky spôsob života. Predpokladá sa, že istý čas strávil aj na území Západorímskej ríše.
Je autorom významného spisu "Historia Ecclesiastica" (Cirkevné dejiny). Toto dielo, venované cisárovi Theodosiovi II., sa s výnimkou záverečnej 9. knihy zachovalo dodnes kompletné. Nadväzuje na Eusebiove cirkevnohistorické spisy a pojednáva o udalostiach, ktoré sa odohrali medzi rokmi 324 až 439. Predstavuje tak mimoriadne cenný zdroj informácií o udalostiach 4./5. storočia.
Sózomenos nebol jediný v svojej dobe, kto sa pokúšal napísať "Cirkevné dejiny". Rovnomenné diela vydali aj jeho súčasníci Teodoret z Kýru a Sokrates Scholastikos. Všetky tieto spisy sú si, aj napriek rôznym odlišnostiam, v mnohom podobné, Sózomenos sa však evidentne najviac zaoberal Sokratom Scholastikom.
Za latinský preklad o. i. aj Sózomenových "Cirkevných dejín" vďačí Západ významnému rímskemu historikovi Cassiodorovi. V stredovekej Európe sa toto dielo tešilo veľkej obľube.
Cantemir

Cantemir môže byť:
Tasovické svahy

Tasovické svahy je prírodná pamiatka ev. č. 5931 neďaleko obce Tasovice v okrese Znojmo v nadmorskej výške 200 - 240 metrov. Oblasť spravuje AOPK ČR.
Ochrana.
Predmetom ochrany sú xerotermné trávino-bylinné spoločenstvá a na ne viazané druhy organizmov. Z významných rastlinných druhov sú predmetom ochrany chudôbka múrová "(Draba muralis)", kosatec nízky "(Iris pumila)", krivec český "(Gagea bohemica)", poniklec veľkokvetý "(Pulsatilla grandis)", zlatovlások obyčajný "(Crinitina linosyris)", čerešňa krovitá "(Cerasus fruticosa)" a prilbica jedhojová "(Aconitum anthora)". Z významných živočíšnych druhov je predmetom ochrany jašterica zelená "(Lacerta viridis)".
Căușeni

Căușeni môže byť:
Criuleni

Criuleni môže byť:
Drochia

Drochia môže byť:
Dubăsari

Dubăsari môže byť:
Glodeni

Glodeni môže byť:
v Moldavsku:
v Rumunsku:
Ialoveni

Ialoveni môže byť:
Leova

Leova môže byť:
Nisporeni

Nisporeni môže byť:
Orhei

Orhei môže byť:
Rezina

Rezina môže byť:
Sîngerei

Sîngerei môže byť:
Studené (Most pri Bratislave)

Studené je miestna časť obce Most pri Bratislave v okrese Senec. 
Prvá písomná zmienka o osade Vtiheth či Mogorheth pochádza z roku 1283, v roku 1294 je doložený názov Heet. Do roku 1947 bola samostatná obec, do roku 1971 sa volala Hideghét. Počet obyvateľov Studeného rastie kvôli individuálnej výstavbe. 
Nachádza sa tu kaštieľ Bitter House zo 17. storočia a židovský cintorín.
Soroca

Soroca môže byť:
Taraclia

Taraclia môže byť:
Irish Albums Chart

Irish Albums Chart je štandard, podľa ktorého sa v írskom hudobnom priemysle hodnotí rebríček popularity oficiálne vydaných hudobných albumov. V súčasnosti sa pri tomto rebríčku využíva britská metodológia prieskumu trhu, ktorá pod názvom Chart-Track vznikla v roku 1996. Albumy sú írskou asociáciou hudobného priemyslu (IRMA) hodnotené na týždennej báze. Čísla z predaja sú zostavené z každý deň elektronicky nasnímaných maloobchodných dát, ktoré sú prepojené v systémoch ich elektronických pokladní, ako aj z niektorých oficiálnych digitálnych zdrojov na sťahovanie albumov. Rebríčky ich obchodných výsledkov poskytujú všetci hlavní a viac ako štyridsiati nezávislí hudobní predajcovia, čím je dosiahnuté viac ako 80% pokrytie hudobného trhu. Výsledky predaja, Irish Albums Chart, sú pravidelne zverejňované v piatok večer. Logicky teda ide o uzávierky predaja od piatku rána predošlého týždňa do posledného štvrtkového večera.
Kantharos

Kantharos () môže byť:
Mladý hviezdny objekt

Mladý hviezdny objekt ("Young stellar objekt", YSO) je hviezda v skorom štádiu vývoja. Patria sem protohviezdy a hviezdy pred hlavnou postupnosťou.
Klasifikácia podľa hmotnosti.
Tieto hviezdy sa delia podľa hmotnosti na masívne YSO, stredne masívne YSO a hnedé trpaslíky.
Klasifikácia podľa rozdelenia spektrálnej energie.
Podľa rozdelenie spektrálnej energie, ktoré zaviedol Lada v roku 1987, sa delia na 3 triedy (I, II a III), podľa hodnôt intervalov spektrálneho indexu formula_1:
formula_2.
Kde formula_3 je vlnová dĺžka a formula_4 je hustota svetelného toku.
formula_1 sa počíta v intervale vlnových dĺžok 2,2 – 20 formula_6 (blízke- a stredné IR žiarenie). Andre "et al." (1993) objavil triedu 0: objekty so silnou submilimetrovou emisiou, ale veľmi slabé v formula_7. Greene "et al." (1994) pridal piatu triedu s "plochým spektrom".
Táto schéma klasifikácie približne reflektuje evolučnú sekvenciu. Predpokladá sa, že zdroje triedy 0 sa vyvinú na triedu I odhodením ich protoplanetárneho obalu. Potom z nich môžu vzniknúť opticky viditeľné hviezdy na hlavnej postupnosti.
Teodoret z Kýru

Teodoret z Kýru (; * 393, Antiochia† cca 460) bol významný predstaviteľ Antiochijskej teologickej školy, cirkevný historik a od roku 423 až do svojej smrti biskup v sýrskom meste Kyrrhos. Východná cirkev ho uctieva ako svätca.
Život.
Teodoret sa narodil v roku 393 v Antiochii v bohatej kresťanskej rodine. Dostalo sa mu vynikajúceho vzdelania. Po smrti rodičov (415/416) sa však rozhodol predať celý svoj majetok a utiahol sa do kláštora neďaleko mesta Apamea.
V roku 423 bol zvolený za biskupa mesta Kyrrhos (). Zverenú diecézu spravoval až do svojej smrti (okolo roku 460). Bol činný v pastoračnej, teologickej, literárnej, cirkevnopolitickej i sociálnej oblasti. Jeho exegetické a dogmatické spisy patria k významným spisom východného kresťanstva. Mimoriadnu hodnotu má jeho päťzväzkové dielo "Cirkevné dejiny", ktorý nadväzuje na Eusebia Cézarejského a pojednáva o udalostiach do vypuknutia nestoriánskeho sporu.
Teodoret bránil Nestoriovu náuku proti námietkam Cyrila Alexandrijského. Tzv. „"Efezské latrocínium"“ ho za to v roku 449 odsúdilo. Chalcedónsky koncil ho napokon v roku 451 rehabilitoval.
V roku 553 však Druhý carihradský koncil v rámci tzv. "Sporu o Tri kapitoly" opäť odsúdil Teodoretove spisy namierené proti Cyrilovi Alexandrijskému.
Latinský preklad Teodoretových "Cirkevných dejín" je zásluhou rímskeho historika Cassiodora. V stredovekej Európe sa stretli s veľkým ohlasom.
Bill Paxton

William „Bill“ Paxton (* 17. máj 1955, Fort Worth, Texas, USA† 25. február 2017, Los Angeles, Kalifornia) bol americký herec a režisér. Vo filme debutoval v roku 1981 v snímke "Stripes". Objavil sa tiež v sci-fi "Terminátor" (1984), kde hral po boku Arnolda Schwarzeneggera.
Zaujímavosťou je, že Bill Paxton bol jediným hercom so zvláštnym hetrikom: bol vo filmoch zabitý postupne Terminátorom, Votrelcom a roku 1990 aj Predátorom.
Paxton žil zo svojou manželkou a dvomi spoločnými deťmi v Ojai v Kaliforníi. Zomrel 25. februára 2017 vo veku 61 rokov v dôsledku komplikácií po operácii srdca na náhlu cievnu mozgovú príhodu v nemocnici Cedars-Sinai Medical Center v Los Angeles.
Basketbal na Panamerických hrách 1955

Basketbal na Panamerických hrách 1955 bol basketbalový turnaj v rámci multišportového podujatia Panamerických hier 1955. Konal sa v Mexiko City, v Mexiku v dňoch od 13.24. marca 1955, za účasti 6 mužských a 5 ženských tímov. Nováčikom mužského turnaja bolo družstvo Venezuely. Basketbalový turnaj sa na hrách organizuje od roku 1951 a toto bolo jeho 2. vydanie, pričom ženský turnaj mal premiéru. 
V mužskej kategórii obhájilo titul , ktoré sa umiestnilo pred a . U žien rovnako zvíťazilo , ktoré vyhralo vo všetkých stretnutiach.
Mixtape

Mixtape (písané aj mix-tape alebo mix tape) je podomácky vytvorená kompilácia hudby (typicky sú používané piesne chránené autorskými právami) zaznamenaná v určitom poradí, tradične na audiokazetu, ale neskôr aj na CD alebo v MP3 playlistoch skladieb. Piesne môžu byť sekvenčné alebo sa na základe podobnosti piesne vytvárajú presahy a prelínajú sa na konci jednej a začiatkom druhej piesne. Kompilácia sa tak môže stať plynulým celkom. Kompilácie môžu zahŕňať výber obľúbených piesní alebo hudbu spojenú podľa témy alebo nálady, prípadne je playlist prispôsobený zamýšľanému príjemcovi mixtapeu.
Mixtape je tiež používaný v rape, hip-hope či R&amp;B, kde popisuje určité typy nahrávok, ktoré typicky produkuje hudobník sám. Autor zvykne vydať nezávislý album, ktorý býva sprístupnený bezplatne, najmä kvôli snahe o získanie publicity a/alebo pre vyhnutie sa možnému porušeniu autorských práv. Pojem však bol použitý aj na označenie rôzneho (z hľadiska žánru alebo dĺžky) spoplatneného hudobného obsahu v minulom desaťročí. Významový rozdiel medzi hudobným obsahom označeným ako mixtape, ale spoplatneným, a "tradičnejšími" extended play alebo štúdiovým albumom sa tak postupne stiera.
Trávní dvůr

Trávní dvůr je prírodná pamiatka ev. č. 6002 v katastroch obcí Hrabětice, Hrušovany nad Jevišovkou a Jevišovka v okrese Znojmo a malá časť 1,98 ha sa nachádza v okrese Břeclav v nadmorských výškach 172 - 183 metrov. Oblasť spravuje AOPK ČR.
Ochrana.
Predmetom ochrany sú lužné lesy a ďalšie biotopy riečnej nivy, zahrňajúce najmä trvalé i periodické vodné toky a nádrže, nížinné pastviny a vlhké lúky, podmáčané i terestrické rákosiny, porasty vysokých ostríc a pozemky extenzívne využívané s výskytom stabilnej populácie kunky červenobruchej "(Bombina bombina)", plocháča červeného "(Cucujus cinnaberinus)" a číka európskeho "(Misgurnus fossilis)" a radu ďalších vzácnych druhov rastlín a živočíchov viazaných
na tieto biotopy.
U Huberta

U Huberta je prírodná pamiatka ev. č. 5924 v katastroch obcí Bojanovice a Hluboké Mašůvky v okrese Znojmo v nadmorskej výške 322 - 324 metrov. Oblasť spravuje AOPK ČR.
Ochrana.
Predmetom ochrany je prírodovedecky cenné územie s výskytom populácie mloka hrebenatého "(Triturus cristatus)" a radu ďalších vzácnych druhov rastlín a živočíchov viazaných na biotopy mokradí a prechodne podmáčaných plôch.
Protržený rybník

Protržený rybník je prírodná pamiatka ev. č. 5926 neďaleko obce Božice v okrese Znojmo v nadmorskej výške 205 - 214 metrov. Oblasť spravuje AOPK ČR.
Ochrana.
Predmetom ochrany je prírodovedecky cenné územie s výskytom populácie pimprlíka bruškatého "(Vertigo moulinsiana)" a radu ďalších vzácnych druhov rastlín a živočíchov viazaných na biotopy mokradí.
Vrbovecký rybník

Vrbovecký rybník je prírodná pamiatka ev. č. 5907 neďaleko obce Vrbovec v okrese Znojmo v nadmorskej výške 206 – 208 metrov. Oblasť spravuje AOPK ČR.
Ochrana.
Predmetom ochrany je prírodovedecky cenné územie s výskytom populácie kunky červenobruchej "(Bombina bombina)" a radu ďalších vzácnych druhov rastlín a živočíchov viazaných na biotopy mokradí a prechodne podmáčaných plôch.
Pavel Haas

Pavel Haas (* 21. jún 1899, Brno† 17. október 1944, Osvienčim) bol český hudobný skladateľ židovského pôvodu.
Život.
Pochádzal z brnenskej židovskej rodiny; jeho brat Hugo Haas sa stal populárnym filmovým hercom a režisérom. Spolupracovali spolu na troch filmoch, pre ktoré Pavel zložil hudbu: "Život je pes", "Mazlíček", "Kvočna".
Študoval na Brnenskom konzervatóriu u Jana Kunca, Viléma Petrželky a Leoša Janáčka.
Zamiloval sa do vydatej lekárky Soni Jakobsonovej (manželky lingvistu Romana Jakobsona), ktorá sa rozviedla, aby sa mohli 17. októbra 1935 s Pavlom vziať. Roku 1937 sa im narodila dcéra Olga - neskôr herečka. Na manželkine želanie sa Pavel plne venoval skladaniu. Dokončil operu "Šarlatán", a tá mala premiéru v apríli 1938. Po príchode nemeckých vojsk zvažovali emigráciu, ale nemali šťastie a nezískali potrebné víza. Jeho brat Hugo Haas naopak úspešne emigroval s manželkou Bibi do USA. Dňa 2. decembra 1941 bol Pavel deportovaný do Terezína, kde bol zdrvený pomermi, v ktorých sa náhle ocitol, napriek tomu zložil na hebrejský text mužský zbor "Nenaříkej" (Al S'fod). Z Terezína bol transportovaný 16. októbra 1944 do Osvienčimu, kde bol 17. októbra 1944 poslaný do plynovej komory.
Jeho hudobné dielo zahŕňa len niekoľko desiatok skladieb; uplatňujú sa v ňom prvky českej a moravskej ľudovej hudby, často tiež cituje husitské piesne a Svatováclavský chorál. Na prelome tridsiatych a štyridsiatych rokov pracoval na symfónii, ktorú však už nestačil dokončiť.
China Airlines

China Airlines je najväčšia taiwanská letecká spoločnosť, sídliaca na Medzinárodnom letisku Tchao-jüan. 
China Airlines prevádzkuje viac ako 1400 letov týždenne do 118 destinácií v 115 mestách v Ázii, Európe, Severnej Amerike a Oceánii. Má tri dcérske letecké spoločnosti: Mandarin Airlines prevádzkuje regionálne lety; China Airlines Cargo prevádzkuje flotilu nákladných lietadiel a Tigerair Taiwan je nízkonákladová letecká spoločnosť.
Prírodný park Rokytná

Prírodný park Rokytná je prírodný park na hraniciach okresov Třebíč a Znojmo. Zriadený bol v roku 1978 z dôvodu ochrany údolia prirodzene meandrujúcich tokov Rokytnej a Rouchovanky. Park zaberá plochu 5320 ha.
Popis.
V západnej časti parku je údolie skôr plytšie, s lesnými spoločenstvami na pomedzí dubohrabín a kvetnatých bučín. Vo východnej časti sa jedná o typické prielomové údolie východného okraja Českého masívu s početnými skalnými odkryvmi, s teplomilnou flórou a faunou otvorených stanovíšť.
V parku je zastúpené mnoho druhov lesných kultúr, hlavne smrekové a borovicové monokultúry. Menej sú zastúpení zástupcovia pôvodných porastov, napr. dub letný alebo hrab obyčajný. 
Na území parku hniezdi napríklad rybárik riečny "(Alcedo atthis)" alebo výr skalný "(Bubo bubo)". Zaujímavý je výskyt leknice žltej "(Nuphar lutea)" v rieke
pri obci Příštpo.
Kyrrhos

Kyrrhos (, ) môže byť:
Kunda

Kunda môže byť:
Kunda (priezvisko)

Kunda je slovenské priezvisko. Na Slovensku je najčastejšie v Štrbe (okres Poprad), Novom Meste nad Váhom a Trenčianskej Teplej. V Česku je veľmi zriedkavé, vyskytuje sa len v meste Orlová (okres Karviná).
Známi nositelia.
Pozri v článku Kunda.
Orliak

Orliak môže byť:
Obrátený rasizmus

Obrátený rasizmus, niekedy označovaný ako pozitívna diskriminácia, je koncept, že afirmatívna akcia a podobné programy na nápravu rasovej nerovnosti sú formami protibieleho rasizmu. Tento koncept sa často spája s konzervatívnymi sociálnymi hnutiami a odráža presvedčenie, že sociálne a ekonomické zisky menšín spôsobujú dominantnej skupine nevýhody.
Takzvaný obrátený rasizmus môže byť:
Existencia obráteného rasizmu (podľa definície b alebo c) sa niekedy odmieta. Uvádzajú sa napr. takéto dôvody: 1. Podstatou definície rasizmu je systematickosť a preto je rasizmus možný len keď má diskriminujúca strana v krajine moc (čiže kontroluje inštitúcie), čo ale v prípade menšiny nie je možné. Menšina teda môže prejavovať predsudky a podobne k väčšine a môžu sa vyskytnúť individuálne prípady diskriminácie príslušníka väčšiny, ale ako systematický jav obrátený rasizmus neexistuje. 2. Pojem obrátený rasizmus je nezmyselný, pretože rasizmus (v zmysle diskriminácia etnickej skupiny) je definovaný motívom páchateľa a nie tým, či pochádza z väčšinovej alebo menšinovej etnickej skupiny.
O tzv. obrátenom rasizme sa na Slovensku hovorí v súvislosti so sociálnym zabezpečením pre rómske menšiny. Ide však o nepodložené tvrdenia, keďže sociálne dávky nie sú udeľované na základe etnickej príslušnosti.
Jan Hammer

Jan Hammer (* 17. apríl 1948, Praha) je česko-americký hudobný skladateľ a multiinštrumentalista. Bol členom legendárnej džez-rockovej formácie Mahavishnu Orchestra a nahral i veľké množstvo sólových dosiek, v ktorých sa pohybuje od džezu cez rock až k popovej hudbe. Hammer vyhral niekoľko cien Grammy. Jeho asi najznámejšou prácou je hudba k seriálu "Miami Vice" z 80. rokov 20. storočia.
Život.
Jan sa narodil v Prahe, jeho matka bola známa džezová speváčka Vlasta Průchová a jeho otec Jan Hammer starší bol lekár a džezový hudobník. Po detstve plnom hudby vstúpil na pražskú akadémiu múzických umení. Keď Sovietsky zväz napadol Česko-Slovensko v roku 1968, prerušil štúdia na akadémii a presťahoval sa do Spojených štátov, po prijatí štipendiá Berkleeho vysokej škole hudby v Bostone. Ešte pred svojím odchodom však ako sedemnásťročný zložil hudbu a piesne k celovečernému rozprávkovému filmu "Šialene smutná princezná".
Po dokončení bostonských štúdií sa presunul na Lower Manhattan, kde sa v roku 1971 pripojil k novo vznikajúcej skupine Johna McLaughlina Mahavishnu Orchestra. Za dva roky skupina predala cez dva milióny nosičov. Rozpustila sa v roku 1973. Značnú sumu zo svojich úspor potom investoval do stavby svojho vlastného nahrávacieho komplexu "Red Gate Studio" v New Yorku, ktorý pomohol jeho sólovej dráhe. Pokračoval v nahrávaní s mnohými uznávanými hudobníkmi onej doby, oi. Joni Mitchellovou, Mickom Jaggerom a Stevom Lukatherom.
V roku 1984 producenti televíznej série "Miami Vice" Hammera požiadali o skomponovanie hudby ku každej epizóde toho seriálu. Jan súhlasil a v roku 1985 jeho tematická pieseň pre seriál dosiahla prvé miesto v hitparáde Billboard Hot 100. Skladba „Miami Vice Theme“ zostala na vrchole amerických hitparád po 12 týždňov, zaslúžila sa o štvornásobnú platinovú platňu a dve ceny Grammy.
V roku 1989 vydal album "Snapshots", ktoré obsahovalo aj pieseň „Too Much to Lose“. K piesni bol natočený videoklip, v ktorom hrajú, mimo Hammera, i David Gilmour zo skupiny Pink Floyd, Ringo Starr a Jeff Beck.
Scolopendra gigantea

Scolopendra gigantea, starší slovenský nazov: štípavica veľká, je živočích z rodu Scolopendra, s veľkosťou do 30 cm. 
Prirodzený výskyt Scolopendra gigantea sú vlhké oblasti v lesoch Južnej Ameriky (sever). Živí sa mäsitou potravou (napríklad ulitníky, švábovité, myši). Tento druh stonožky je jedovatý. Svoju korisť usmrtí uhryznutím hryzadiel do živočícha.
Arran (ostrov)

Mull (, , starosever. "Herrey") je ostrov v zálive Firth of Clyde v Atlantickom oceáne, ležiaci bezprostredne pri západnom pobreží Škótska (od polostrova Kintyre ho oddeľuje prieliv Kilbrannan Sound). Je to najväčší ostrov v zálive a celkovo siedmy najväčší ostrov Škótska.
Podľa sčítania v roku 2011 na ostrove žije 4 629 obyvateľov, čo je mierny pokles oproti sčítaniu v roku 2001, kedy tu žilo 5 058 obyvateľov. V roku 1821 tu žilo doterajšie maximum, a to 6 600 ľudí. V lete sa na ostrove zdržiava množstvo turistov. Za hlavné sídlo na ostrove býva označovaný prístav Brodick, kde žije okolo 600 ľudí. Najväčšie sídlo na ostrove je však Lamlash s asi tisíc obyvateľmi. Podľa sčítania v roku 2001 škótsku gaelčinu ovládajú len 2 percentá obyvateľov. 
Hlavné ekonomické aktivity na ostrove sú popri cestovnom ruchu – hlavnou atrakciou je zámok Brodick Castle – rybolov, poľnohospodárstvo, lesné hospodárstvo a pálenie whisky (pálenica Arran). Na ostrove funguje aj malý pivovar. Ostrov Arran patrí do administratívnej oblasti "North Ayrshire". Pred územnosprávnou reformou v roku 1975 patril ostrov do grófstva Bute. 
Geografia.
Arran býva označovaný ako miniatúra Škótska (nachádza sa tu aj nížina aj vysočina), pretože sa napriek svojej relatívne malej rozlohe vyznačuje krajinnou pestrosťou. Podnebie ostrova je mierne oceánske a veľmi vlhké. Najvyšší vrch ostrova, Goat Fell ("Gaoda Bheinn"), dosahuje výšku Ostrov je spojený trajektami so škótskou pevninou, najlepšie spojenie má s mestom Ardrossan.
V okolí Arranu ležia tri malé ostrovy – "Holy Isle", "Paddan" a "Hamilton Isle".
Arran

Arran môže byť:
Kulík piesočný

Kulík piesočný alebo kulík pieskový (lat. "Charadrius hiaticula") je druh z čeľade kulíkovité. Žije v arktickej oblasti Palearktídy. Cez Slovensko pravidelne migruje a zastavuje sa na bahnitých brehoch. Jarná migrácia má dva vrcholy, prvý v marci a druhý v máji. Jesenný ťah prebieha od konca júla, najmä od augusta do začiatku októbra. Najbližšie hniezdi v Poľsku. Na Slovensku bol zistený ako transmigrant v 7,70 % mapovacích kvadrátov. Podľa Medzinárodnej únie na ochranu prírody a prírodných zdrojov kulík piesočný patrí medzi najmenej ohrozené druhy, trend celkovej populácie je klesajúci, stavy v krajinách Európskej únii sa znižujú.
Ochrana.
Je zákonom chránený, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Basketbal na Panamerických hrách 1959

Basketbal na Panamerických hrách 1959 bol basketbalový turnaj v rámci multišportového podujatia Panamerických hier 1959. Konal sa v Chicagu, v Spojených štátoch v dňoch od 28. augusta6. septembra 1959, za účasti 7 mužských a 5 ženských tímov. Nováčikmi mužského turnaja boli družstvá Kanady a Salvádoru. Basketbalový turnaj sa na hrách organizuje od roku 1951 a toto bolo jeho 3. vydanie. 
V mužskej kategórii obhájilo titul domáce , ktoré sa umiestnilo pred a . U žien rovnako obhájilo titul , ktoré vyhralo vo všetkých stretnutiach.
Basketbal na Panamerických hrách 1963

Basketbal na Panamerických hrách 1963 bol basketbalový turnaj v rámci multišportového podujatia Panamerických hier 1963. Konal sa v São Paulo, v Brazílii v dňoch od 21. apríla4. mája 1963, za účasti 7 mužských a 4 ženských tímov. Nováčikmi mužského turnaja boli družstvá Peru a Uruguaja. Basketbalový turnaj sa na hrách organizuje od roku 1951 a toto bolo jeho 4. vydanie. 
V mužskej kategórii štvrtýkrát v rade získalo titul , ktoré sa v jedinej hranej skupine umiestnilo pred a . U žien rovnako obhájilo titul , ktoré vo finálovom stretnutí zvíťazilo nad domácou .
Jura (škótsky ostrov)

Jura (, ) je ostrov v súostroví Vnútorné Hebridy v Atlantickom oceáne, ležiaci bezprostredne pri západnom pobreží Škótska (od pevniny ho oddeľuje prieliv Sound of Jura). Jura leží zároveň na severovýchod od ostrova Islay (oddeľuje ich prieliv Sound of Islay). Jura je 8. najväčší škótsky ostrov.
Podľa sčítania v roku 2011 na ostrove žije 196 obyvateľov, čo je mierne zvýšenie oproti sčítaniu v roku 2001, kedy tu žilo 188 obyvateľov. Počet obyvateľov dosiahol svoj vrchol v roku 1831, kedy tu žilo 1 312 ľudí. Hlavným sídlom ostrova je dedina Craighouse na východnom pobreží. Tu sa nachádza aj miestna pálenica whisky (pálenica Jura). 
Ostrov Jura patrí do administratívnej oblasti "Argyll and Bute". Škótsku gaelčinu podľa sčítania 2001 ovláda 10,6 % obyvateľov, kým v roku 1881 to bolo až 86,6 % obyvateľov ostrova.
Na ostrove žil od jari 1947 do roku 1950 anglický spisovateľ George Orwell, tu napísal román 1984. 
Geografia.
Najvyšší vrch ostrova, Beinn an Òir, dosahuje výšku Spojenie ostrova s pevninou je veľmi obmedzené. Prakticky všetka doprava prebieha zo susedného ostrova Islay. 
Jura je oproti susednému Islayu hornatejšia, má menej priaznivé podnebie a je prevažne pokrytá pokryvnými vrchoviskami/rašeliniskami. Ostrov sa preto vyznačuje veľmi nízkou hustotou osídlenia. Na ostrove žije 5 500 jeleňov lesných.
Lewis and Harris

Lewis and Harris (, , starosever. "Ljóðhús ok Hérað") je najväčší škótsky ostrov, nachádzajúci sa v súostroví Vonkajšie Hebridy v Atlantickom oceáne. Je to zároveň tretí najväčší z Britských ostrovov po Veľkej Británii a Írsku. Od Škótska je oddelený Minčským prielivom, v najužšom mieste je vzdialenosť od Škótska 39 km. 
Podľa sčítania v roku 2011 na ostrove žije 21 031 obyvateľov, čo je mierne zvýšenie oproti sčítaniu v roku 2001, kedy tu žilo 19 918 obyvateľov. V hlavnom meste ostrova, Stornoway, žije asi 8-tisíc ľudí. Lewis a Harris sú známe aj ako jedna z mála škótskych oblastí, kde sa je škótska gaelčina používaná významnou časťou obyvateľov.
Na ostrove boli v roku 1831 objavené vikinské šachové figúrky vyrezané z mrožích klov a dokazujúce šírenie šachu na Britské ostrovy zo severu. Väčšina z figúrok sa v súčasnosti nachádza v Britskom múzeu v Londýne. 
Geografia.
Napriek tomu, že ide o celistvý ostrov, nemá v angličtine ani gaelčine vlastný názov, ale je zložený z názvov "Lewis" a "Harris", ktorými sú označované dve časti, na ktoré býva ostrov tradične rozdeľovaný. Názvy Lewis a Harris sú používané akoby išlo o dva samostatné ostrovy, hoci ide o jeden veľký ostrov. 
Severná časť, Lewis, je rovinatejšia a pred územnosprávnou reformou v roku 1975 ležala v grófstve Ross and Cromarty. Južná časť, Harris, je hornatejšia a pri Tarberte je rozdelená 850-metrovou šijou na dve menšie časti. Pred reformou v roku 1975 patril Harris do grófstva Inverness-shire. Od roku 1975 patrí celý ostrov do samostatnej oblasti pre súostrovie Vonkajšie Hebridy – "Western Isles Council" (po škótskogaelsky Comhairle nan Eilean Siar).
Najvyšší vrch ostrova, Clisham, leží na Harrise a dosahuje výšku